
1. HYRJE
Ministria e Industrisë, Ndërmarrësisë, Tregtisë dhe Inovacionit (MINTI), përmes Agjencisë për Investime dhe Përkrahjen e Ndërmarrjeve në Kosovë (KIESA), shpall Skemën e Granteve për Mbështetjen e Grave Ndërmarrëse në Inovacion. Kjo skemë e granteve është e dedikuar për të gjitha ndërmarrjet mikro, të vogla dhe të mesme NMVM, që plotësojnë kriteret e përcaktuara në këtë thirrje dhe që udhëhiqen nga gra pronare ose bashkëpronare, me qëllim të zhvillimit dhe zbatimit të projekteve inovative.   
2. QËLLIMI 
Me qëllim të fuqizimit të grave ndërmarrëse dhe rritjes së pjesëmarrjes së tyre në zhvillimin e inovacionit, teknologjisë dhe ekonomisë së bazuar në dije, Ministria e Industrisë, Ndërmarrësisë, Tregtisë dhe Inovacionit (MINTI), përmes Agjencisë për Investime dhe Përkrahjen e Ndërmarrjeve në Kosovë (KIESA), shpall këtë thirrje publike për mbështetjen financiare të ndërmarrjeve në pronësi ose bashkëpronësi të grave.
Thirrja synon të mbështesë projekte inovative që kontribuojnë në zhvillimin e produkteve, shërbimeve apo proceseve (kombinimin e tyre) të reja apo dukshëm të përmirësuara, përmes aplikimit të zgjidhjeve inovative, teknologjive të reja dhe praktikave të transformimit digjital dhe të gjelbër. Mbështetja është e hapur për ndërmarrjet që operojnë në Republikën e Kosovës për të gjithë sektorët dhe fushat e veprimtarisë ekonomike, me synim nxitjen e inovacionit, rritjen e konkurrueshmërisë dhe zhvillimin e qëndrueshëm.
3. OBJEKTIVAT E THIRRJES PUBLIKE
Përmes kësaj skeme synohet:
· Nxitja e grave ndërmarrëse për të zhvilluar dhe zbatuar ide inovative;
· Rritja e konkurrueshmërisë dhe produktivitetit të ndërmarrjeve përmes inovacionit;
· Mbështetja e zhvillimit të produkteve, shërbimeve apo proceseve (kombinimin e tyre) të reja apo dukshëm të përmirësuara;
· Nxitja e përdorimit të teknologjive të reja dhe zgjidhjeve digjitale në zhvillimin e produkteve, shërbimeve dhe proceseve të biznesit;
· Mbështetja e inovacionit të gjelbër dhe zbatimi i praktikave të ekonomisë qarkore;
· Nxitja e krijimit të vendeve të reja të punës dhe zhvillimi i aftësive profesionale;
· Rritja e potencialit të ndërmarrjeve për zgjerim të veprimtarisë dhe depërtim në tregje të reja.
4. MBËSHTETJE FINANCIARE E OFRUAR NGA AUTORITETI KONTRAKTUES 

Shuma totale e kësaj thirrjeje është (një milion) 1.000,000 euro nga kategoria buxhetore ekonomike e subvencioneve dhe transfereve të MINTI.
Vlera maksimale për mbështetjen e projektit inovativ është (njëzet e pesëmijë) 25,000 euro, ku (tetëdhjetë përqind) 80% mbulohet nga MINTI/KIESA ose (njëzetmijë) 20,000 euro dhe (njëzet përqind) 20% nga aplikuesi ose (pesëmijë) 5,000 euro.
Sqarim: Kostoja totale e projektit mund të jetë edhe më lartë, në këtë rast MINTI/KIESA mbështet aplikuesin me vlerën maksimale (njëzetmijë) 20,000 euro.
Kostoja totale e projektit mund të jetë më e ulët, në këtë rast MINTI/KIESA mbulon (tetëdhjetë përqind) 80% të vlerës totale të projektit. Respektohet propocioni (tetëdhjetë për qind) 80% MINTI/KIESA me (njëzet për qind) 20% Aplikuesi.
Shënim: Autoriteti Kontraktues (MINTI/KIESA) rezervon të drejtën për të mos shpërndarë të gjitha fondet e disponueshme.
5. [bookmark: _Toc169011673][bookmark: _Toc232768086]RREGULLAT E THIRRJES PUBLIKE
5.1.  Kualifikimi i aplikuesve: Kush mund të aplikojë?
Të drejtë aplikimi kanë ndërmarrjet mikro, të vogla dhe të mesme (NMVM), të regjistruara në Agjencinë për Regjistrimin e Bizneseve në Kosovë (ARBK) të cilat janë në pronësi apo bashkëpronësi nga gratë. Projekti inovativ për të cilin aplikohet për përfitim nga kjo skemë e granteve duhet të jetë i ndërlidhur drejtpërdrejt me veprimtarinë kryesore të ndërmarrjes, përkatësisht me aktivitetin primar ose sekondar të regjistruar në ARBK.
5.2. Kriteret e kërkuara
	[bookmark: _Toc230268649]Kriteret e kërkuara sipas Udhëzimit Administrativ (MTI) Nr. 01/2018 për Shpërndarjen e Mjeteve Financiare nga Kategoritë Ekonomike të Subvencioneve dhe Transfereve dhe Kritere të tjera të nevojshme

	 
	Kriteret
	Dokumentet për t'u dorëzuar

	1
	Ndërmarrjet e Vogla dhe të Mesme (NMVM) duhet të jenë të regjistruara si biznes në Kosovë jo më vonë se 31.12.2025

	Një Certifikatë e plotë e Regjistrimit të Biznesit, duke përfshirë të gjitha faqet me informacionin mbi biznesin (me informacion mbi ID-në unike, emrin e biznesit, kapitalin, aktivitetin dhe kodet e aktivitetit, pronarët e regjistruar).

	2
	Duhet të ketë një numër fiskal të vlefshëm në Kosovë.
	Certifikatë Numri Fiskal (nuk zbatohet për bizneset që kanë Numrin e Regjistrimit të Biznesit dhe Numrin Fiskal në një certifikatë).

	3
	Vërtetim tatimor me të cilën vërtetohet 
se Aplikuesi nuk ka borxhe aktuale 
tatimore të pashlyera apo obligime tjera 
tatimore, ose është në marrëveshje për 
shlyerjen e borxhit me ATK.
	Vërtetim tatimor i lëshuar nga Administrata Tatimore e Kosovës (ATK), jo më i vjetër se 90 ditë.

	4
	Lista e punëtoreve


	Lista e punëtorëve e lëshuar nga Administrata Tatimore e Kosovës (ATK) mund të shkarkohet nga faqja e internetit e ATK-së, si më poshtë:
·  Lista e punëtorëve e lëshuar nga Administrata Tatimore e Kosovës (ATK) për vitin 2025 dhe për vitin 2026 nga janari deri në shtator 2026.
·  (ATK) nga muaji i regjistrimit deri në fund të vitit 2025, dhe për vitin 2026, nga janari deri në shtator 2026.

	5
	Identifikimi i aplikantit
	Një kopje e vlefshme e dokumentit identifikues të personit në emrin e të cilit është regjistruar ndërmarrja.

	6
	Nuk duhet të jetë në falimentim, as nën administrim gjyqësor.
	Dokumenti origjinal i lëshuar nga Gjykata Themelore - kërkohet origjinali jo më i vjetër se 30 ditë. Dokumenti mund të nxirret në Gjykatën Komerciale të Kosovës

	7
	Duhet të ketë një llogari bankare aktive në njërën nga bankat e licencuara nga Banka Qendrore e Kosovës.
	Dëshmi e xhirollogarisë aktive në emër të biznesit aplikues e lëshuar nga njëra  nga bankat e licensuara nga Banka Qendrore e Kosovës, origjinale dhe e vulosur. 
Dëshmia duhet të jetë brenda afatit të hapjes se thirrjes.

	8
	Duhet të ketë qarkullim bankar në emër të biznesit aplikues për vitin e fundit (2025) dhe janar – shtator 2026.
	Gjendja e Përgjithshme e Deklarimeve dhe transaksioneve të tjera bankare në emër të kompanisë aplikuese.

	9
	Të mos ketë pranuar mjete nga burimet tjera të financimit për të njëjtat aktivitete;
	E dëshmuar me deklaratën nën betim për pranim të mjeteve (Shtojca 3).

	10
	Të kenë kryer të gjitha detyrimet nga mbështetja financiare paraprake, nëse kanë përfituar nga burime publike të financimit nga MINTI për dy vitet e fundit.
	E dëshmuar me deklaratën nën betim për detyrime (Shtojca 4).

	11
	Duhet të ketë qarkullim për vitin fiskal të mëparshëm nga ATK 
	Gjendja e përgjithshme e deklaratave dhe transaksioneve të tjera te lëshuar nga Administrata Tatimore e Kosovës (ATK) të cila dëshmojnë qarkullimin si në vijim:
për bizneset aktive gjatë viteve 2024 dhe 2025, qarkullimin për vitin 2024 dhe 2025, si dhe për periudhën janar–shtator 2026; 

	12
	Dorëzoni një projekt propozim sipas formës/shabllonit të dhëne

	Projekt propozimi/aplikacioni duhet të përfshijë: qëllimin, aktivitetet e projektit, kostot financiare dhe afati kohor për zbatimin e projektit, si dhe struktura organizative e Aplikuesit.
Duhet të dorëzoni formularin e aplikimit, të hartuar nga autoriteti kontraktues, i publikuar më këtë thirrje përmes: përmes emailit: Aplikimi.gni@rks-gov.net
* Nëse ngarkoni ndonjë formular tjetër përveç formularit të lartëcekur , aplikimi juaj diskualifikohet.

	13
	Provë për “pitch”- Videoprezentim
	Një video me kohëzgjatje deri në (dy)  2 minuta, që paraqet konceptin e propozimit të projektit, duhet të ndahet përmes emailit: Aplikimi.gni@rks-gov.net në formë të një linku që mundëson qasjen dhe shikimin e videos.



Në mungesë të cilitdo prej dokumenteve të kërkuara më sipër, aplikim do të konsiderohet i paplotë. Subjektet aplikuese do të përjashtohen nga procedura dhe nuk do të merren në shqyrtim për vlerësim.
5.3. [bookmark: _Toc169011676][bookmark: _Toc230268650][bookmark: _Toc232768089] Sqarime shtesë:
· Aplikacionet mund të plotësohen në cilëndo gjuhë prej këtyre, shqipe ose serbe.
· Një aplikues nuk mund të paraqesë më shumë se një aplikacion për këtë thirrje.
· Çdo propozim projekti që nuk është në përputhje me këtë thirrje publike nuk do të pranohet.
· Aplikantët nuk mund të ndryshojnë veprimtaritë primare apo sekondare të biznesit pas hapjes së kësaj thirrje publike.
· Aplikuesi duhet ta paraqesë pjesëmarrjen e financimit të tij në pjesën e buxhetit të aplikacionit.
· Në rastet kur ka mospërputhje të vlerave buxhetore në projekt, konfuzion në përshkrimin e projektit, ose gabime në formularët e përcaktuar në këtë Skemë të Granteve, projekti do të diskualifikohet.
· Në rast se aplikuesi shpallet përfitues i grantit, do të nënshkruhet një marrëveshje dypalëshe (midis përfituesit, MINTI/KIESA).
· Kohëzgjatja e zbatimit të projektit të financuar nga MINTI është 12 muaj, përfshirë raportimin. Afati mund të zgjatet vetëm në raste të arsyetuara, me kërkesë të përfituesit dhe me miratimin paraprak me shkrim të MINTI/KIESA, në përputhje me legjislacionin në fuqi dhe kushtet e marrëveshjes së financimit.
· Aplikuesit  para nënshkrimit të marrëveshjes, janë të detyruara të ofrojnë një garanci të vlefshme të lëshuar nga një Institucion Financiar i Regjistruar (RFI) i licencuar nga Banka Qendrore e Kosovës (BQK), që mbulon vlerën totale (avans pagesës) dhe është e vlefshme për kohëzgjatjen, gjithsej gjashtëmbëdhjetë (16) muaj.
· Përfituesit duhet të dorëzojnë raportin narrativ dhe financiar të paktën dy javë para skadimit të marrëveshjes.
· Pajisjet që kërkohen të subvencionohen duhet të jenë të reja (ky artikull do të jetë pjesë e marrëveshjes dypalëshe të grantit).
· Përfituesi, i cili ka nënshkruar një kontratë me MINTI/KIESA, nuk ka të drejtë të shesë asnjë pajisje të blerë nga ky grant brenda  (tre) 3 viteve nga data e nënshkrimit të kontratës. Kjo klauzolë do të jetë pjesë integrale e marrëveshjes dypalëshe të grantit.
· Në rast të ndonjë kostoje të paparashikuar në lidhje me implementimin e projekt që nuk ështe parapa në  projekt propozimi, përfituesi do të jetë përgjegjës për mbulimin e këtyre kostove. 
· Në rast të përfitimit nga granti, nuk lejohet ndryshim i idesë kryesore siç përshkruhet në propozimin e projektit gjatë fazës së zbatimit të projektit.
· Bizneset që kanë përfituar nga burimet publike të financimit nga MINTI/KIESA, gjatë viteve 2024, 2025 dhe 2026, nuk kanë të drejtë të përfitojnë nga kjo thirrje. 
· Deklarata nën betim do të jetë pjesë integrale e aplikimit dhe kontratës.
· Përfituesit do të jenë ato biznese që renditen me pikët më të larta nga komisioni i vlerësimit, varësisht nga limitet e planifikuara të buxhetit.
· Vetëm lista e bizneseve përfituese do të publikohet në faqet përkatëse të internetit.
· Meqë aplikimi bëhet përmes postes elektronike: Aplikimi.gni@rks-gov.net, aplikuesit duhet të kenë në vëmendje se shuma maksimale e MB (Mega Byte) të lejuar për dërgim/ngarkim, përmes emalit është 20 Mb.
· Për ndërmarrjet aplikuese, pas dorëzimit të aplikacionit përmes postës elektronike, do të pranohet një mesazh automatik konfirmues (auto-reply) për pranimin e aplikacionit. Në rast se nuk pranoni një konfirmim të tillë, ju lutemi të kontaktoni në numrin e telefonit 038 200 69 503.
· Bizneset kanë të drejtë të aplikojnë vetëm një herë, duke përdorur një adresë të vetme emaili dhe si e tillë vetëm emaili i parë i aplikimit është i pranueshëm.  


5.4. [bookmark: _Toc76030484][bookmark: _Toc169011677][bookmark: _Toc230268651][bookmark: _Toc232768090]Aplikantët që nuk kualifikohen
Subjektet afariste që kanë falimentuar ose janë në proces mbylljeje, janë nën administrim gjyqësor, kanë pezulluar aktivitetet afariste ose u janë nënshtruar procedurave që lidhen me këto çështje, nuk mund të marrin pjesë në thirrje ose të jenë përfitues të skemës së granteve, si dhe ato që nuk i plotësojnë kriteret e mësipërme
6. [bookmark: _Toc169011678][bookmark: _Toc232768091]FUSHAT E MBËSHTETJES
Nëpërmjet kësaj skeme të granteve për gratë ndërmarrëse në inovacion, Ministria e Industrisë, Ndërmarrësisë, Tregtisë dhe Inovacionit synon të mbështesë ndërmarrjet nga të gjithë sektorët e ekonomisë që kontribuojnë në zhvillimin e qëndrueshëm ekonomik, social dhe mjedisor, si dhe në zbatimin e parimeve të ekonomisë qarkore, në përputhje me objektivat e Strategjisë Kombëtare për Zhvillim dhe strategjive të tjera sektoriale që adresojnë inovacionin dhe ndërmarrësinë.
Në kuadër të kësaj skeme do të mbështeten projekte inovative nga të gjithë sektorët, të cilat synojnë zhvillimin e produkteve, shërbimeve apo proceseve (kombinimin e tyre) të reja apo dukshëm të përmirësuara dhe që kontribuojnë në ekonominë qarkore dhe/ose në tranzicionin e dyfishtë, përkatësisht në tranzicionin e gjelbër dhe atë digjital, ose në kombinimin e tyre.
7. SHPENZIMET E PRANUESHME
Sipas kësaj thirrjeje publike, do të mbështeten shpenzimet e pranueshme që janë të nevojshme për zbatimin e projektit inovativ dhe që lidhen drejtpërdrejt me aktivitetet dhe rezultatet e tij.
Shënim: Kompania aplikuese është përgjegjëse për përcaktimin dhe arsyetimine kategorive të shpenzimeve të nevojshme për zhvillimin e projektit të propozuar. Projekti duhet të përfshijë detyrimisht së paku dy (2) nga katër (4) kategoritë e shpenzimeve të përcaktuara në këtë thirrje, ku së paku njëra duhet të jetë kategoria 7.1 – Investimet në hulumtim dhe zhvillim (R&D) ose kategoria 7.2 – Investimet në pajisje, makineri, softuerë dhe mjete digjitale për zhvillimin e inovacionit.

	Lloji i kategorisë së shpenzimeve
	Përshkrimi
	Shumat e lejuara (të vlerës totale të projektit)

	7.1. Investimet në hulumtim  dhe zhvillim (R& D)* 

	Përfshihen shpenzimet për angazhimin e ekspertëve dhe ofruesve të shërbimeve profesionale, si dhe shpenzimet e tjera të drejtpërdrejta që lidhen me aktivitetet hulumtuese dhe zhvillimore të projektit. Këto aktivitete mund të përfshijnë hulumtimin, zhvillimin dhe testimin e ideve, metodave, proceseve, produkteve ose shërbimeve të reja apo dukshëm të përmirësuara. Përparësi do t'u jepet projekteve që kontribuojnë në transformimin digjital dhe të gjelbër përmes zhvillimit të produkteve, shërbimeve ose proceseve inovative.
Kjo kategori përfshin gjithashtu licencat e programeve softuerike, abonimet në platforma dhe mjete të inteligjencës artificiale (AI), për zhvillim dhe testim të produkteve ose shërbimeve, modelim, simulim, analizë të të dhënave dhe automatizim.
	

	7.2. Investimet në pajisje, makineri, softuerë, mjete digjitale, lëndë të parë dhe materiale për zhvillimin e inovacionit

	Përfshihen investimet në blerjen e pajisjeve teknologjike, kompjuterike, laboratorike dhe të specializuara, makinerive dhe mjeteve të tjera teknike, si dhe në blerjen e lëndës së parë dhe materialeve të nevojshme për zhvillimin, testimin, prototipimin dhe përmirësimin e produkteve inovative.
Të gjitha shpenzimet duhet të jenë të lidhura drejtpërdrejt me zhvillimin, testimin, validimin, prototipimin ose zbatimin e projektit inovativ. 
Sqarim: Lënda e parë dhe materialet duhet të përdoren për zhvillimin ose përmirësimin e produktit inovativ dhe nuk mund të përfshijnë furnizimet për prodhim të rregullt komercial që nuk lidhen drejtpërdrejt me projektin.
Investimet mund të përfshijnë një ose disa nga llojet e mësipërme të shpenzimeve, në varësi të nevojave dhe natyrës së projektit inovativ.
	

	7.3. Pagat e punëtorëve të rinj
	Përfshihen pagesat e punëtorëve të rinj të angazhuar për zbatimin e aktiviteteve të projektit inovativ. Punëtorët duhet të jenë të nevojshëm për realizimin e projektit dhe angazhimi i tyre duhet të arsyetohet në planin e punës dhe buxhetin e projektit. Pagat e punëtorëve ekzistues të kompanisë nuk konsiderohen shpenzime të pranueshme në këtë kategori.
	Jo më shumë se (njëzet përqind) 20% e shumës totale të  projektit .

	7.4. Investime në promovimin e një produkti apo/dhe shërbimi inovativ.  
	Përfshihen shpenzimet për promovimin e produktit ose shërbimit inovativ të zhvilluar në kuadër të projektit, përmes mediave elektronike, mediave sociale, materialeve promovuese, si dhe formave të tjera të promovimit që lidhen drejtpërdrejt me rezultatet e projektit inovativ.
	Jo më shumë se (njëzet përqind) 20% e shumës totale të projektit.



8. [bookmark: _Toc177046767][bookmark: _Toc232768093]PRANUESHMËRIA E SHPENZIMEVE
· Shpenzim i pranueshëm është vetëm kostoja e shpenzimeve të realizuara, të vërtetuara me fatura të rregullta dhe transaksione bankare, duke përfshirë pagesat përmes kartave bankare. 
· Të gjitha shpenzimet duhet të jenë në përputhje me rregullat e përcaktuara në këtë thirrje. Vetëm "shpenzimet e pranueshme" mund të merren parasysh për shumën totale të projektit. Kostot e pranueshme duhet të bazohen në kostot aktuale të parashikuara në propozimin e projektit dhe dokumentet mbështetëse.
· Në rast të ndonjë përpjekje mashtrimi (p.sh. falsifikimi i faturave, tentativa e qëllimshme për keqpërdorim të fondeve). Në rast të dyshimit të bazuar për mashtrim, përfshirë, por pa u kufizuar në, falsifikimin e faturave ose përpjekjet e qëllimshme për keqpërdorimin e fondeve, Autoriteti Kontraktues ka të drejtë të pezullojë procedurën e pagesës, nëse ajo ende nuk është realizuar, si dhe të ndërmarrë veprimet administrative dhe ligjore përkatëse, në përputhje me legjislacionin në fuqi. Në rastet kur pagesa është realizuar, Autoriteti Kontraktues mund të iniciojë procedurat përkatëse për kthimin e mjeteve, sipas kushteve të marrëveshjes dhe legjislacionit në fuqi. 
· Nuk pranohen projekte apo zhvillime që janë realizuar para nënshkrimit të kontratës. Do të kërkohen dëshmi që vërtetojnë se zhvillimi i një produkti apo shërbimi të ri, ose modifikimi i një produkti apo shërbimi ekzistues, ka ndodhur brenda afatit të Marrëveshjes së Bashkëfinancimit.
· Për linjën buxhetore "Investimet në Hulumtim dhe Zhvillim (R&D)", përfituesit e kësaj Skeme të Granteve nuk lejohen të kontraktojnë ose të pranojnë shërbime R&D nga një përfitues tjetër i së njëjtës skemë. Çdo shpenzim i tillë do të konsiderohet i papranueshëm dhe nuk do të financohet nga granti.
· Tatimi mbi Vlerën e Shtuar (TVSH) është një shpenzim i pranueshëm sipas kësaj Skeme Granti vetëm për ndërmarrjet që nuk deklarojnë TVSH-në. Për kompanitë që janë deklaruese të TVSH-së, ky shpenzim nuk është i pranueshëm. 
· Shpenzimet e kryera para nënshkrimit të marrëveshjes së grantit nuk janë të pranueshme për financim. Buxheti përfundimtar i miratuar do t'i nënshtrohet verifikimit nga Autoriteti Kontraktues.
Shpenzime shtesë të papranueshme:
· Blerja e telefonave nuk është shpenzim i pranueshëm
· Konsulencë e përgjithshme biznesi, që nuk lidhet me Hulumtim dhe Zhvillim (R&D) të produktit apo shërbimit inovativ;
· Pjesëmarrja në panaire ose konferenca tregtare ose teknologjike;
· Shërbimet e ofruara nga kompanitë e lidhura me kompaninë aplikuese (p.sh. brenda një grupi ose degëve);
· Kostot që lidhen me përgatitjen e aplikimit
· Kosto për pagesa të qiramarrjes, si dhe
· Kosto të tjera që nuk lidhen me projektin.
Rishpërndarja e kostove midis linjave të miratuara të buxhetit lejohet deri në 10% pa miratim paraprak nga Autoriteti Kontraktues, me kusht që rialokimi të mos kalojë kufirin maksimal të linjave përkatëse të buxhetit. 
Gjatë fazës së monitorimit, nëse shuma totale e shpenzimeve të pranueshme është më e ulët se shuma totale e projektit të miratuar në aplikim, shuma fillestare e grantit do të zvogëlohet në mënyrë proporcionale.
[bookmark: _Toc177046768][bookmark: _Toc232768094]9. KOHËZGJATJA 
Kohëzgjatja e projektit të financuar nga MINTI/KIESA është (dymbëdhjetë) 12 muaj.
10. [bookmark: _Toc76030490][bookmark: _Toc169011684][bookmark: _Toc232768095]KUSHTET E PAGESËS PËR PËRFITUESET E GRANTIT

	Pagesa avans
	100% e grantit pas nënshkrimit të marrëveshjes dypalëshe

	Kushti për dhënie të avansit
	Garancioni në vlerë prej 100% të vlerës së grantit 



[bookmark: _Toc232768096]11. SI TË APLIKONI DHE PROCEDURAT QË DUHET TË NDIQEN 
· Aplikimi bëhet vetëm përmes e-mailit: Aplikimi.gni@rks-gov.net
· Njoftimi i thirrjes publike është publikuar në faqen e internetit të MINTI dhe KIESA:
· https://minti.rks-gov.net
· http://kiesa.rks-gov.net 
12. [bookmark: _Toc177046771][bookmark: _Toc232768097]AFATI I FUNDIT PËR APLIKIM
Afati i fundit për aplikime është deri më 13.11.2026 ora 24:00, ora 24:00 dhe aplikimet pas kësaj ore nuk pranohen.
13. [bookmark: _Toc76030495][bookmark: _Toc169011690][bookmark: _Toc232768098]INFORMACIONE TË MËTEJSHME NË LIDHJE ME APLIKIMIN
Informacione dhe sqarime shtesë mund të merren përmes email-it në adresën: sme.kiesa@rks-gov.net në përputhje me UA/01/2018/MIN, por jo më vonë se pesë (5) ditë pune para mbylljes së thirrjes publike.
[bookmark: _Toc169011691][bookmark: _Toc232768099]14 .KRITERET E VLERËSIMIT
Kriteret e përzgjedhjes nga komisioni i vlerësimit:
1. Vlerësimi administrativ:
· Për t'u përzgjedhur administrativisht, aplikuesi duhet të paraqesë të gjitha dokumentet e kërkuara. Vetëm aplikimet që janë në përputhje me kërkesat administrative do të përcillen për vlerësim teknik.
2. Vlerësimi teknik:
· Për të përmbushur teknikisht kriteret e vlerësimit, aplikimet duhet të marrin të paktën 50 nga 100 pikë në total.
· Aplikacionet që marrin minimumi 50 pikë do të renditen sipas pikëve të fituara (aplikacioni me numrin më të lartë të pikëve do të renditet i pari)
· MINTI/KIESA do të japin grante bazuar në disponueshmërinë e buxheteve 1.000,000 euro. 
Kriteret për vlerësimin teknik janë si më poshtë: 
	Kriteret për vlerësim
	Pikë

	Inovacioni/Relevanca:
	30

	· Koncepti/zgjidhja inovative duke përfshirë krijimin e produktit/shërbimit/procesit të ri dhe Video Prezantimin-Pitch
· Avantazhi unik konkurrues i produktit/Pozicionimi në treg
· Modeli i të ardhurave
· Potenciali për zgjerim, rritje dhe qëndrueshmëria e inovacionit                            
· Përqindja e rritjes së qarkullimit gjatë dy viteve të fundit                                                                                                                                                                                          
	10



5
5

5

5

	Fizibiliteti
	30

	· Buxheti: qartësia dhe arsyeshmëria e përdorimit të fondeve, si dhe koherenca me aktivitetet
· Plani dinamik dhe plani i veprimit per zbatimin e    projektit                                                                                                                  
	15

15

	Ndikimi
	20

	· Qartësia e objektivave të projektit
· Potenciali për zhvillim, duke përfshirë eksportet
	10
10

	Ndërdisciplinore
	20

	Pajtueshmëria me ekonominë qarkore, tranzicionin e gjelbër dhe dixhital ose kombinimin e tyre
Kontributi në punësimin e grave dhe të rinjve:
· Për çdo të punësuar të ri (gra dhe/ose të rinj) përfiton nga 2 pike. Maximumi i pikëve që mund të përfitohen është (tetë) 8.                                                                           
	12


8


[bookmark: _Toc169011692][bookmark: _Toc232768100]
15.ANKESAT
Pas publikimit të rezultateve, aplikantët që nuk janë shpallur përfitues të kësaj skeme grantesh mund të paraqesin ankesat e tyre përmes e-mail Ankesat.gni@rks-gov.net brenda 8 ditëve të punës nga data e publikimit të rezultateve paraprake.
Shënim i rëndësishëm: 
· Ankesat duhet të dorëzohen me shkrim brenda 8 ditëve pune dhe të përfshijnë të gjithë dokumentacionin përkatës që mbështet kërkesën.
· Komisioni i Ankesave do të shqyrtojë të gjitha ankesat në përputhje me Udhëzimin Administrativ (MTI 01/2018). 

16. PUBLIKIMI I REZULTATEVE DHE LISTA REZERVË
Rezultatet preliminare dhe përfundimtare do të publikohen në ueb faqet zyrtare të MINTI-t dhe KIESA-s.
Publikimi do të bëhet në përputhje me legjislacionin përkatës, duke respektuar mbrojtjen e të dhënave personale dhe konfidencialitetin e informatave të biznesit.

[bookmark: _Toc169011693][bookmark: _Toc232768101]17. LISTA E SHTOJCAVE
Aplikantët ftohen të plotësojnë formularin e aplikimit të hartuar nga autoriteti kontraktues të publikuar me këtë thirrje si: 
· Shtojca 1 Formulari i aplikimit duke përfshirë përshkrimin e projektit, afatin kohor/planin e punës dhe buxhetin – vetëm ky formular i aplikimit është i pranueshëm.
· Shtojca 2 Udhëzues i shkurtër se si të bëni një prezantim video.
· Shtojca 3 Deklarata nën betim për pranim të mjeteve e plotësuar dhe e nënshkruar.
· Shtojca 4 Deklarata nën betim për detyrime e plotësuar dhe e nënshkruar.
Aplikuesit duhet të shkarkojnë, plotësojnë dhe dorëzojnë:
· Formularin e aplikimit;
· Projekt-propozimin;
· Buxhetin e detajuar;
· Dokumentet përcjellëse dhe deklaratat e kërkuara.
Aplikimi do të bëhet në mënyrë elektronike në adresën zyrtare të përcaktuar në njoftimin e thirrjes.
Afati i aplikimit: [23.10.2026] deri më [13.11.2026].
Secili biznes ka të drejtë të dorëzojë vetëm një aplikacion. 

